**OBRAZLOŽENJE**

**I PRAVNI OSNOV ZA DONOŠENJE AKTA**

Pravni osnov za donošenje Smjernica za organizaciju i razvoj sustava civilne zaštite Grada Pula-Pola za period od 1.1.2022.- 31.12.2025. sadržan je u članku 17. stavka 1. alineje 1. Zakona o sustavu civilne zaštite („Narodne novine“ broj 82/15, 118/18, 31/20 i 20/21), članku 49. stavka 1. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti o postupku njihovog donošenja („Narodne novine“ broj 66/21) i članku 39. Statuta Grada Pula - Pola ("Službene novine" Grada Pule broj 7/09, 16/09, 12/11, 01/13, 2/18-pročišćeni tekst, 2/20, 4/21 i 5/21-pročišćeni tekst), kojim je propisana nadležnost predstavničkog tijela jedinice lokalne samouprave za njegovo donošenje.

**II RAZLOZI ZA DONOŠENJE AKTA**

Na temelju članka 17. stavka 1. alineje 1. Zakona o sustavu civilne zaštite, predstavničko tijelo jedinice lokalne i područne (regionalne) samouprave (u daljnjem tekstu: Zakon) u postupku donošenja proračuna razmatra i usvaja godišnju analizu stanja sustava civilne zaštite, godišnji plan razvoja sustava civilne zaštite s financijskim učincima za trogodišnje razdoblje, te smjernice za organizaciju i razvoj sustava civilne zaštite koje se razmatraju i usvajaju svake četiri godine.

Predloženim aktom utvrđuju se prioriteti lokalne vlasti na području civilne zaštite u Gradu Pula-Pola kao i postupci koji za cilj imaju utvrditi slabosti postojećeg stanja i kapaciteta sustava civilne zaštite, poboljšati postojeći sustav civilne zaštite, jačati kompeteniju operativnih snaga civilne zaštite, kao i poboljšati postupke i uvježbavati planiranje i koordinaciju uporabe kapaciteta u velikoj nesreći ili katastrofi.

**III PRIJEDLOG AKTA**

Tekst nacrta akta dostavlja se u prilogu.

**IV PROCJENA POTREBNIH FINANCIJSKIH SREDSTAVA ZA PROVEDBU AKTA**

Za realizaciju ovog akta potrebno je osigurati sredstva u Proračunu Grada Pula-Pola za 2022., 2023., 2024. te 2025. godinu, sukladno Godišnjim planovima razvoja sustava civilne zaštite Grada Pula-Pola s projekcijom financijskih učinaka za svaku od navedenih godina.

Pripremio:

Savjetnik 2. za zaštitu na radu i zaštitu od požara

Damir Kalogjera, struč.spec.ing.sec., v.r.

**P.O. GRADONAČELNIKA**

**Slavica Jelovac, mag. iur., v.r.**